— 32 тысячы за білет у музей з дарослага наведвальніка лічу цалкам прымальнай сумай, бо за гэтыя грошы можна паглядзець некалькі выставак у самім замку, уключаючы экспазіцыю, прысвечаную вязням гета, якое месцілася ў замку ў час фашысцкай акупацыі, царкву-пахавальню ды розныя пабудовы на тэрыторыі паркавага комплексу. Зразумела, што ўтрыманне і нагляд такой гаспадаркі патрабуе вялікіх сродкаў. Напрыклад, толькі за электрычнасць нам даводзіцца плаціць каля 100 мільёнаў рублёў у месяц. Да таго ж, музей у нас малады, яму патрабуюцца сродкі для развіцця. Так, збіраемся, напрыклад, набыць трактар для абслугоўвання паркавай тэрыторыі. Не забывайце, што, апрача замка, у нас даволі вялікая паркавая гаспадарка, вярнуць гістарычны выгляд якой — пакуль толькі ў нашых планах. Пачнём з Італьянскага саду, які месціўся побач з самім замкам, а потым пойдзем далей. Пакуль жа ў нас няма свайго аўтатранспарту. Таксама плануем у бліжэйшай будучыні правесці рэканструкцыю санітарных зон…